Hiiumaal asuv Suuremõisa, algse nimega Pühalepa mõis rajati 15. sajandil Liivi Ordu majandusmõisana. Pärast Rootsi kuninga valdusse minekut on see kuulunud erinevatele aadliperekondadele, seejärel Vene kroonile. 1755. aastal ostis mõisa krahvinna Ebba Margaretha von  Stenbock, kes lasi ehitada praeguse kahekorruselise kõrge sokli ja mansardkorrusega barokklossi. Lossi peahoone valmis 1760.